**Referat foreldremøte, 31.08.23**

Takk for godt oppmøte på foreldremøtet forrige uke! Her kommer et lite referat for de som ønsker det.

Møtet startet med en presentasjon av barnehagens ledelse og deres roller i virksomheten. Det ble presentert styringsdokumenter som ligger til grunn for innholdet i barnehagen.

På avdelingen hadde vi en presentasjonsrunde av foreldre og personalet, og hvilken rolle vi har på avdelingen. Hos oss jobber Hanne og Siri som pedagogiske ledere og Wenche og Cathrine som barne- og ungdomsarbeidere. Vi har også vikar fra onsdag-fredag for Siri/Cathrine som arbeider redusert. Dette blir forhåpentligvis en fast vikar som dere og barna vil bli godt kjent med.

Vi gikk gjennom avdelingens dagsrytme og ukesplan. Vi har fokus på smågrupper og mye uteaktivitet i løpet av dagene. Vi skal ha gruppedag på mandager, turdag på tirsdager, gruppedag/temadag på onsdager og gymnastikkrom på torsdager hvor vi går halve gruppen hver gang. Svømming, sang og aktiviteter for førskolegruppen og planlagt *Generasjonssang* for 4-åringene. Generasjonssang er et nytt prosjekt i samarbeid med Bergåstjern sykehjem som settes opp i oktober. Mer informasjon kommer.

Det ble gitt informasjon om *Handlingsplan om det psykososiale barnehagemiljø* og hvordan vi arbeider rundt dette på avdelingen/ i barnehagen ([Våland-barnehagene - Handlingsplan psykososialt barnehagemiljø (minbarnehage.no)](https://www.minbarnehage.no/vaaland/Underside/18051).

Foreldre har valgt FAU representanter. Line Mari Hope Rasmussen (mor til Casper) og Matthew Owen (far til Aurora) meldte seg til dette. Takk for at dere engasjerer dere!

* Line kan nås på Mail: line.hope@gmail.com
* Matthew kan nås på Mail: mowen86@gmail.com

**Foreldrerådets arbeidsutvalg (FAU)**

Alle barnehager skal ha et foreldreråd, i følge Barnehageloven. Alle foreldrene i en barnehage utgjør til sammen foreldrerådet, og det velges vanligvis to eller flere representanter blant foreldrene på hver avdeling, som danner foreldrerådets arbeidsutvalg (FAU). FAU skal være bindeleddet mellom foreldrene og barnehagen i saker som berører flere enn kun eget barn. FAU skal fremme foreldregruppas fellesinteresser overfor barnehagen og jobbe for et godt barnehagemiljø.

**Samarbeidsutvalget (SU)**

Samarbeidsutvalget (SU) består av like mange representanter fra foreldregruppa og personalgruppa, samt evt. barnehagens eiere. SU skal vere eit kontaktskapande, rådgjevande og samordnande organ. Saker av viktighet for barnehagen, skal behandles i samarbeidsutvalget. Eksempler på saker kan være budsjett, årsplan, endring av driftsform eller organisering.

Det ble stilt spørsmål ang mulighet for å betale for frokost i barnehagen, samt knekkebrød eller annet til fruktmåltidet (hvert barn får kun ½ frukt hver til 14.00 måltidet i barnehagen). Det ble anbefalt at foreldre/FAU tar dette videre til SU.

Ellers håper vi at foreldre følger med på barnehagen og avdelingens nettside. Vi legger fortløpende ut informasjon her, blant annet månedsplan, månedsbrev, informasjon om møter og planleggingsdager. Meld dere på nyhetsbrev, vi hjelper gjerne til med det dersom dere ikke får det til.

Vi ser frem til et nytt og spennende år sammen med 24 fine små!